stanford-oval/wikipedia huggingface dataset:
ורוצלב
הערות שוליים

↑  "Statistical Office in Wrocław". wroclaw.stat.gov.pl.
↑  "Historical Overview of Wrocław – Wrocław in Your Pocket". Inyourpocket.com.
|  שלזיה תחתית דגל פולין |
| --- | --- | --- |
| מחוזות | קלודצקו • שווידניצה • ורוצלב • לובין • אולשניצה • דז'רז'וניוב • זגוז'לץ • בולסלבייץ • גלוגוב • טרזביצה • אולאווה • זאבקוביצה • ילניה גורה • פולקוביצה • ולבז'יך • לובן • לגניצה • שרודה • יאבור • וובוק • לוובק • זלוטורייה • קאמיינה • סטרזלין • מיליץ • גורה | מפת שלזיה תחתית |
| ערים מחוזיות | ורוצלב • ולבז'יך • לגניצה • ילניה גורה | מפת שלזיה תחתית |
| ערים גדולות אחרות | לובין • גלוגוב • שווידניצה • בולסלבייץ • אולשניצה • דז'רז'וניוב • אולאווה • זגוז'לץ • ביילבה • קלודצקו • יאבור • שווייבודז'יצה • נובה רודה • פולקוביצה • לובן • קאמיינה גורה | מפת שלזיה תחתית |
| אחר | דגל • סמל • גאוגרפיה • היסטוריה | מפת שלזיה תחתית |
| --- | --- |
בקרת זהויות :  NLI: 987007547793605171  BnF: cb12109794w (data)  GND: 4008216-7  LCCN: n80050802  MusicBrainz: 309f34c5-5df2-4bc7-9ad4-2ba4a78abb67  NARA: 10045289  NKC: ge131413  VIAF: 145367499   WorldCat (עם VIAF): 145367499
צונאמי (שיר של אופירה שופן)

"צונאמי" הוא סינגל הבכורה של הזמרת הישראלית אופירה שופן. הוא יצא לאור ב-10 בספטמבר 2024 באופן עצמאי, והופץ לשירותי הסטרימינג דרך Mobile1 Music כסינגל שלא מתוך אלבום אולפן.
רקע וכתיבה

"צונאמי" נכתב על ידי אלי פרץ, שהלחין אותו לצד אופיר מלול, המפיק המוזיקלי. השיר מציג דמות נשית חזקה ובולטת, המכונה "מאמי", שמסמלת יופי, ביטחון עצמי ואורח חיים זוהר, אך גם רומז על פערים עמוקים בחייה. היא מצליחה לשנות את הסביבה שלה, לגרום לעיר להיראות נוצצת יותר ולהשפיע על האנשים סביבה. עם זאת, נרמז שהזוהר והביטחון שלה מסתירים ריקנות פנימית, כאשר נאמר שיש "חלק חסר" באהבתה.
בחלק השני, השיר מדגיש את הדואליות בחייה של "מאמי". מצד אחד, היא נתפסת כמושא הערצה ונתונה בשליטה על חייה ומערכות היחסים שלה. מאידך, היא מחפשת משהו אמיתי ומשמעותי יותר, דוגמת "האביר על הסוס של הפרארי". תחושת הבדידות המלווה אותה בעולם הזוהר והמלאכותי של הברים והחיים העירוניים מעצימה את המסר של השיר על המתח בין הופעה חיצונית לבין רגשות פנימיים.
הצלחה מסחרית

"צונאמי" נחשב ללהיט רדום. שלושה חודשים לאחר יציאתו החל להישמע רבות בתחנות הרדיו בישראל. הוא הגיע בשיאו למקום התשיעי במצעד של מדיה פורסט, המאגד את נתוני האיירפליי השבועיים במדינה.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 9 |  |
הערות שוליים

↑   אופירה שופן - צונאמי, סרטון  באתר יוטיוב, 10 בספטמבר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צונאמי (שיר של אופירה שופן)".
OEM

OEM (ראשי תיבות באנגלית של: Original Equipment Manufacturer - יצרן ציוד מקורי) הוא מונח המשמש בתחומי ייצור שונים, ומתאר יצרן המייצר מוצר או חלק הנרכש על ידי חברה אחרת, ונמכר תחת שם המותג הפרטי והגנרי של חברה אחרת. המונח משמש בתעשיית הרכב, בתעשיית המחשוב, הסלולר ועוד.
תעשיות

בתעשיית הרכב תיתכן משמעות מעט שונה ל-OEM ‏(כקיצור ל-original equipment FROM manufacturer). במשמעות זו, הכוונה היא לחלק חילוף שיוצר על ידי היצרן המקורי של הרכב. עם זאת, בתעשייה זו ייתכן תחום אפור בהגדרת המונח כיוון שיצרני חלקים תחליפיים נוטים גם הם לסמן את תוצרתם ב-OEM על מנת לציין שהחלק זהה לחלוטין לחלק שיוצר על ידי יצרן הרכב המקורי.
גם בענפי הקמעונאות והמכירות השונים מוכר המונח היצרני, אולם בענפים אלו אין מדובר בציוד או חלקי חילוף, אלא המונח בא לתאר "מוצר מדבקה" (מוצר המיוצר תחת שם המשווק, הקמעונאי, המדביק עליו סימני מותג ושם) או כ"מותג פרטי" (מותג צריכה, ביגוד, מזון או משקאות, הנמכר מטעם ותחת שם החברה, הקמעונאי, המפיץ, היבואן או המשווק - המיוצר למענה ועבורה על ידי חברה יצרנית, בייצור ייעודי לא ממותג).
תעשיות > מחיצת OEM

במחשבים, "מחיצת OEM" היא מחיצה נסתרת בדיסק הקשיח המתקבלת ביחד עם המחשב מהיצרן - ומכילה את מערכת ההפעלה האמורה להיות מותקנת במחשב - לעיתים קיים יתרון במחיצה זו בשל אפשרויות השחזור הקיימות בה. גישה אל מחיצה זו מבוצעת באמצעות מקשים מיוחדים המשתנים ממחשב למחשב.
אלכס אולמדו

| --- | --- |

 לידה:  24 במרץ 1936 ארקיפה, פרו 
 פטירה:  9 בדצמבר 2020 (בגיל 84) לוס אנג'לס, ארצות הברית 
 מדינה:  פרו/ארצות הברית
 גובה:  1.78 מטרים
 יד חובטת:  ימין, יד אחת בחבטת גב יד
 פעילות כמקצוען:  1960–1977 (כ־17 שנים) 
 יחידים
 מאזן קריירה:  420-477
 דירוג שיא:  2 (1959)
 זכיות בטורנירים:  21
 זוגות
 מאזן קריירה:  26–35 
 שיאי גראנד סלאם
 זכיות 2 ביחידים, 1 בזוגות גברים
 אליפות אוסטרליה הפתוחה:  זכייה (1959)
 אליפות צרפת הפתוחה:  לא היו הישגים
 וימבלדון:  זכייה (1959)
 אליפות ארצות הברית הפתוחה:  גמר (1959)
 
אלכס אולמדו (באנגלית: Alex Olmedo; ‏ 24 במרץ 1920 – 9 בדצמבר 2020) היה טניסאי אמריקאי יליד פרו. הוא זכה במקום ראשון בתחרויות הגברים באליפות וימבלדון ובאליפות אוסטרליה הפתוחה ובסך הכול זכה ב-3 ניצחונות בתחרויות גראנד סלאם.
ביוגרפיה

אלכס אולמדו נולד בארקיפה שבפרו. אביו היה מאמן טניס ולימד את בנו לשחק מגיל צעיר. בהמשך הוא החל ללמוד באוניברסיטת דרום קליפורניה. בתקופה זו הוא ניצח בתחרויות לסטודנטים ארציות בשנת 1956 ו-1958.
מאמנו פרי ג'ונס קיבל מינוי לקפטן נבחרת גביע דייוויס של ארצות הברית והזמין את אולמדו לנבחרת. באותה תקופה אולמדו לא היה אזרח ארצות הברית. השתתפותו התאפשרה הודות לכך שמדינתו פרו לא השתתפה בתחרות ואולמדו כבר היה תושב ארצות הברית מעל ל-3 שנים. אולמדו תרם לניצחון של הנבחרת בשנת 1958. יחד עם זאת השתתפותו הביאה לביקורת מצד התקשורת האמריקאית.
באליפות אוסטרליה הפתוחה של שנת 1951 הוא הודח בשלב מוקדם של תחרות הגברים. בתחרויות הגברים של שנת 1959 אולמדו ניצח.
באליפות צרפת הפתוחה אולמדו לא הגיע להישגים משמעותיים.
באליפות וימבלדון 1959 אולמדו ניצח בגמר תחרות הגברים.
באליפות ארצות הברית הפתוחה הוא הגיע לגמר בשנת 1959 (הפסיד לניל פרייזר). בתחרויות זוגות גרבים הוא הפסיד בגמר בשנת 1958 וניצח ב-1959. בתחרויות זוגות מעורבות הוא הפסיד בגמר של שנת 1958 (שיחק לצד מריה בואנו).
בשנת 1960 אולמדו עבר לקריירה מקצועית. הוא זכה במספר תחרויות.
לאחר פרישה בשנת 1965 אולמדו היה מאמן טניס במלון בוורלי הילס, בין תלמידיו היו קתרין הפבורן, רוברט דובאל וג'ון לוביץ.
אלכס אולמדו נפטר בשנת 2020 מסרטן.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות אוסטרליה הפתוחה 1959 | אוסטרליה ניל פרייזר | 6–1, 6–2, 3-6, 6-3 |
| אליפות וימבלדון 1959 | אוסטרליה רוד לייבר | 6–4, 6–3, 6-4 |
| אליפות ארצות הברית הפתוחה 1959 | אוסטרליה ניל פרייזר | 3–6, 7–5, 2-6, 4-6 |
1975 בספרות

| 0 | 1 | 2 | 3 |
| --- | --- | --- | --- |
|  |  | 1975  בספרות |  |
< · 1973 · 1974 – 1975 – 1976 · 1977 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1975 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

אדוארד אבי – כנופיית המקלות בגלגלים
נטלי באביט – מעיין הנצח
ג'יימס קלאוול – שוגון
גבריאל גארסיה מארקס – סתיו של פטריארך
אמיל אז'אר (שם העט של רומן גארי) – כל החיים לפניו
ג'ק היגינס – הנשר נחת
סטיבן קינג – חלקת סיילם
ג'ואנה ראס – הגבר הנקבי
נוואל א-סעדאווי – אישה בנקודת האפס
רוג'ר זילאזני – בסימן החדקרן
ספרים נבחרים חדשים > ספרי ילדים ונוער

רואלד דאל – דני אלוף העולם
נולדו

23 ביוני – יו האווי, סופר מדע בדיוני אמריקאי
23 ביוני – מרקוס זוסאק, סופר אוסטרלי
27 באוקטובר – זיידי סמית', סופרת אנגלית
19 בדצמבר – ברנדון סנדרסון, סופר פנטזיה אמריקאי
נפטרו

14 בפברואר – סר פ. ג'. וודהאוס, סופר ומחזאי אנגלי קומי (נולד ב-1881)
13 במרץ – איוו אנדריץ', סופר ומשורר יוגוסלבי וחתן פרס נובל (נולד ב-1892)
8 ביוני – מארי לנסטר, סופר מדע בדיוני והיסטוריה חלופית אמריקאי (נולד ב-1896)
20 בספטמבר – סן-ג'ון פרס, משורר צרפתי וחתן פרס נובל (נולד ב-1887)
22 באוקטובר – ארנולד טוינבי, היסטוריון אנגלי (נולד ב-1889)
19 בנובמבר – אליזבת טיילור, סופרת אנגלית (נולדה ב-1912)
4 בדצמבר – חנה ארנדט, פובליציסטית והוגת דעות יהודייה-אמריקאית ילידת גרמניה (נולדה ב-1906)
7 בדצמבר – תורנטון ויילדר, סופר ומחזאי אמריקאי (נולד ב-1897)
פרסים

פרס נובל לספרות: אאוג'ניו מונטאלה
פרס בוקר: רות פראוור-ג'אבוולה, "Heat and Dust"
פיפקין

פיפקינים מימי הביניים שנמצאו בהמבורג/גרמניה (1400-1200).
פיפקין (באנגלית: Pipkin) הוא סיר חרס המשמש לבישול על חום ישיר מגחלים או מדורת עצים.
מאפיינים

כלי הפיפקין לא נחשפים ללהבה ישירה שעשויה לסדוק את הקרמיקה. לכלי יש לרוב ידית ודוגמאות רבות בחוץ (אם כי לא לכולם) ויש להם שלוש רגליים. לפיפקינים של סוף ימי הביניים ואחרי ימי הביניים הייתה ידית חלולה שאליה ניתן היה להחדיר מקל לצורך שינוי מצב הכלי. דוגמאות קיימות ללא זיגוג כלל, מזוגגים לחלוטין ומזוגגים רק בחלקם הפנימי.
בעוד שלעיתים קרובות הם כדוריים, הם נוצרו עם צדדים ישרים כלפי חוץ. הם יוצרו מדי פעם עם מכסה או פייה למזיגה.
הרלדיקה

הפפקין, הנקרא גם סיר שלוש רגליים (מרמיט בצרפתית, גראפן בגרמנית), משמש לפעמים כסמל בהרלדיקה. הוא נפוץ במיוחד על מגנים בברנדנבורג, פומרניה ופרוסיה המזרחית.
צורתו משמשת כ"סמל מדבר" (הסמל המדבר מתייחס בדרך כלשהי לשם של נושא הסמל או לפעילותו של בעל הסמל באמצעות תמונות סמל או העיטורים החיצוניים של הסמל) של המשפחות הגרמניות כמו von Grape, וכן של
Grapengießer
Grappendorf
Groppe von Gudenberg
גלריה

Estorf (Landkreis Stade)
Gehlenbeck
Samtgemeinde Wathlingen
Wathlingen
לקריאה נוספת

רשימת כלי בישול
הערות שוליים

↑  "Pipkin, Place of origin: England (made) Hampshire (possibly, made) Date: ca. 1500-1600 (made)". V&A. Victoria & Albert Museum, London. נבדק ב-19 בפברואר 2017. {{cite web}}:  (עזרה)
↑  Gert Oswald: Lexikon der Heraldik. VEB Bibliographisches Institut, Leipzig 1984.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיפקין".
לה פאייט גרובר

לה פאייט גרובר (באנגלית: La Fayette Grover;‏ 29 בנובמבר 1823 –  10 במאי 1911) היה עורך דין ופוליטיקאי אמריקאי מאורגון, איש המפלגה הדמוקרטית, שכיהן כמושל אורגון הרביעי בשנים 1870–1877, וכחבר בית הנבחרים של ארצות הברית וכסנאטור מטעם אורגון.
ראשית חייו

לה פאייט גרובר נולד בבת'אל, מיין והתחנך באקדמיית גולד שבבת'אל ובקולג' באודין שבברנזוויק, מיין. הוא למד משפטים, וב-1850 התקבל ללשכת עורכי הדין של פילדלפיה. ב-1851 הוא עבר לאורגון והחל לעסוק בעריכת דין בעיר סיילם.
תחילת הקריירה הפוליטית

גרובר נבחר על ידי בית המחוקקים של טריטוריית אורגון כתובע של המחוז השיפוטי השני של הטריטוריה וכמבקר על החשבונות הציבוריים שלה. בין השנים 1853–1855 הוא היה חבר בית הנבחרים של הטריטוריה. ב-1854 הוא מונה על ידי מחלקת הפנים של ארצות הברית כחבר בוועדה שעליה הוטל לבדוק את תביעות הקרקע בנוגע למלחמות האינדיאנים בנהר רוג'. ב-1856 הוא מונה על ידי מזכיר המלחמה של ארצות הברית כחבר בוועדה של נציבים לבדיקת ההוצאות על המלחמה נגד האינדיאנים בטריטוריית אורגון ובטריטוריית וושינגטון.
במדינת אורגון

ב-1857 היה גרובר נציג לוועידה החוקתית של אורגון מטעם מחוז מריון. כאשר התקבלה אורגון כמדינה בארצות הברית, הוא נבחר לבית הנבחרים של ארצות הברית, תפקיד בו הוא כיהן מ-15 בפברואר ועד 4 במרץ 1859. הוא לא התמודד על כהונה נוספת וחידש את עיסוקו בעריכת דין ובייצור צמר.
ב-1870 נבחר גרובר כמושל אורגון. ב-1874 הוא נבחר לכהונה נוספת כמושל, וכיהן בתפקיד עד 1877, כאשר הוא התפטר כדי לאייש מושב בסנאט של ארצות הברית. בסנאט הוא כיהן ממרץ 1877 ועד מרץ 1883. בשנים 1879–1871 הוא כיהן כיושב ראש ועדת התעשייה של הסנאט. ב-1883 הוא לא התמודד לכהונה נוספת.
במדינת אורגון > המחלוקת על הבחירות לנשיאות ארצות הברית של 1876

בבחירות לנשיאות של 1876 היו תוצאות ההצבעה באורגון באופן מובהק לטובתו של המועמד הרפובליקני רתרפורד הייז, אך גרובר טען שהאלקטור ג'ון ווטס, שנבחר כשופט, לא היה כשיר להצביע כאלקטור. הוא מינה במקומו אלקטור דמוקרטי. שני האלקטורים הרפובליקנים דחו את צעדו של גרובר וכל אחד מהם דיווח על שלוש הצבעות של אורגון עבור הייז, בעוד שהאלקטור הדמוקרטי, ק. א. קרונין, דיווח על הצבעה אחת למועמד הדמוקרטי סמואל טילדן ועל שתי הצבעות להייז. הצבעה זו הייתה קריטית, שכן מאזן הקולות הארצי עמד על שוויון של 184 לכל צד. הקונגרס של ארצות הברית הקים ועדה, שעליה נמנו חמישה חברי בית הנבחרים, חמישה סנאטורים וחמישה שופטי בית המשפט העליון של ארצות הברית. בסופו של דבר פסקה הוועדה על הענקת כל שלושת הקולות של אורגון להייז.
מותו

לאחר סיום כהונתו פרש גרובר מן החיים הפוליטיים ושב לעסוק בעריכת דין. לה פאייט גרובר נפטר בפורטלנד ב-10 במאי 1911, ונטמן בבית הקברות ריבר ויו שבעיר.
הערות שוליים

↑  "Biographical Sketch of La Fayette Grover". Crafting the Oregon Constitution. Oregon State Archives.
| --- | --- |
בקרת זהויות :  NLI: 987010649819205171  GND: 1157880940  ISNI: 0000 0000 7390 3578  LCCN: nr89001348  SNAC: w6sj3xkd  US Congress: G000505  VIAF: 2312857   WorldCat (עם VIAF): 2312857
צ'יינהטאון (מנהטן)

ערך זה עוסק בשכונה הסינית בניו יורק. אם התכוונתם למשמעות אחרת, ראו .
| --- | --- |

 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:  ניו יורק ניו יורק
 רובע:  מנהטן
 אוכלוסייה:  ‏
  ‑ בשכונה:  116,722 (2010)
 קואורדינטות:  40°42′53″N 73°59′50″W﻿ / ﻿40.71472°N 73.99722°W﻿ / 40.71472; -73.99722
 http://www.explorechinatown.com
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיצ'יינהטאון(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיצ'יינהטאון(למפת מנהטן רגילה) צ'יינהטאון(למפת מנהטן מוגדלת) צ'יינהטאון  he tabBackground:;tabBorder:#aaa;defaultTab:0;
ריקוד אריה סיני בחגיגות ראש השנה הסינית בשנת 2006
טבחים סיניים במסעדה סינית.
מכולות סיניות בצ'יינהטאון
חנות המוכרת רפואות סיניות מסורתיות.
צ'יינהטאון (באנגלית: Chinatown, בסינית: 紐約華埠) היא שכונה במנהטן תחתית בעיר ניו יורק. השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית" – בדומה לשכונה בשם זה בסן פרנסיסקו. צ'יינהטאון של מנהטן היא השכונה הסינית השנייה בגודל אוכלוסייתה מחוץ לסין (אחרי צ'יינהטאון של סן פרנסיסקו) והשלישית בגודל שטחה (אחרי צ'יינהטאון בסן פרנסיסקו ובונקובר).
גאוגרפיה

בהתאם לגבולות המסורתיים של צ'יינהטאון כפי שהשכונה הייתה עד אמצע שנות ה-70 של המאה ה-20 השכונה שכנה דרומית לרחוב קאנאל (ולשכונת איטליה הקטנה הנמצאת צפונית לרחוב זה), מערבית לשכונת הבאורי וללואר איסט סייד, צפונית לרחוב וורת', ומזרחית לרחוב באקסטר (Baxter Street).
האזור המתויר ביותר של צ'יינהטאון הוא המרכז ההיסטורי של השכונה - במפגש רחוב קאנאל עם רחוב מוט ורחוב מאלברי, ובמפגש רחוב פל עם רחוב דויירס.
במהלך שנות ה-80 של המאה ה-20 התרחבה השכונה, וגדלה הן בשטחה והן באוכלוסייתה. כיום השכונה שוכנת דרומית לרחוב הסטר, מערבית לבאורי, לאיסט וילג' ולסוהו, מזרחית לברודוויי ולטרייבקה, וצפונית לרחוב וורת'.
שטחה של השכונה כ-2 קמ"ר.
היסטוריה

בשלהי המאה ה-19 החלו מהגרים סינים רבים שהתיישבו בקליפורניה להגר לחוף המזרחי של ארצות הברית, בעיקר בשל חוקים מפלים רבים שמנעו ממהגרים אלה למצוא תעסוקה במדינות החוף המערבי. מרבית המהגרים הסינים התיישבו במפגש הרחובות מוט, פארק, פל ודויירז באזור שכונה פייב פוינטס (חמש הנקודות), ועסקו במתן שירותי הסעדה וכביסה. בשנת 1870 התגוררו באזור כ-200 מהגרים ממוצא סיני, ובשנת 1882, עת נחקק חוק הפרדת הסינים (Chinese Exclusion Act), התגוררו בשכונה כ-2,000 תושבים. בשנת 1900 גדלה השכונה והתגוררו בה כ-7,000 פועלים ממוצא סיני, מרביתם גברים ומהם רק כ-200 נשים.
בתקופה זו שלטו בשכונה כנופיות פשע סיניות שכונו "טונג". כנופיות אלה גבו דמי חסות מחד, והגנו על המהגרים מפני התעללות של כנופיות קבוצות מהגרים אחרות, היוו מעין איגוד מקצועי שהסדיר סכסוכים מקצועיים, והעניקו הלוואות לנזקקים, מאידך.
הטונגים הקימו את האיגוד הסיני המאוחד לסיוע (באנגלית: Chinese Consolidated Benevolent Association, ובסינית: 中華公所) שנועד למנוע מאבקים בין הטונגים, אולם מאבקים בין "און לאונג" (安良) לבין "היפ סינג" (協勝) היו נפוצים. הטונגים "צללי הרוחות" (鬼影) ו"דרקונים מעופפים" (飛龍) פעלו עד שנות ה-90 של המאה ה-20.
בעקבות חוק האזרחות של 1965 שהתיר למהגרים רבים מאסיה להגר לארצות הברית גדלה אוכלוסיית צ'יינהטאון, עד שבשנות ה-70 של המאה ה-20 הפכה איטליה הקטנה משכונה בעלת אופי איטלקי לשכונה בעלת אופי סיני.
בשנות ה-90 התפשטה האוכלוסייה הסינית לאזור הלואר איסט סייד שהיה מאופיין עד שנות ה-50 באוכלוסייתו היהודית המזרח אירופאית, ועד שנות ה-90 באוכלוסייתו ההיספנית.
אזור צ'יינהטאון נפגע בפיגועי הטרור של 11 בספטמבר 2001 בשל קרבתם למגדלי התאומים. בשל הנזק שנגרם נסגרו מספר כבישים ראשיים שהובילו לשכונה, והשכונה נפגעה הן כלכלית והן פיזית. בשל הקשיים הכלכליים החלו מהגרים רבים לעבור לאזור קווינס, והשכונה החלה לקטון ולשוב לגבולותיה כפי שהיו בשנות ה-70.
כלכלה

מרבית אוכלוסיית צ'יינטאון היא אוכלוסיית מהגרים העובדת בעבודות בלתי מוסדרות. לרוב מדובר במעין "מתפרות יזע" ("Sweat Shops") בהם עובדים המהגרים בתנאים קשים, בלא תנאי בטיחות הולמים, ומבלי לקבל שכר הולם עבור עבודתם. הכלכלה ה"רשמית" של השכונה (כפי שזו באה לידי ביטוי בדיווחים המוגשים לרשויות המס האמריקאיות) מתבססת על תיירות (בשכונה כ-200 מסעדות סיניות) ועל מוצרי מזון סיניים. מכולות סיניות רבות וחניות המוכרות דגים ומאכלי ים מצויות לאורך הרחובות מוט, מאלברי וקאנאל. כמו כן בשכונה סניפי בנקים אסייתיים וסיניים רבים.
ברחובות קאנאל וברחוב ברודוויי העובר בגבול השכונה נמכרים מותגים מזויפים רבים.
אוכלוסין

אזור צ'יינטאון מהווה הן אזור מסחרי והן אזור מגורים. בשכונה מתגוררים בין 120,000 ל-160,000 תושבים, שמספרם המדויק אינו ידוע בשל העובדה שחלקם שוהים בלתי חוקיים בארצות הברית.
עד שנות ה-60 מרבית האוכלוסייה הגיעה מאזור גוונדונג ומאזור הונג קונג. מהגרים אלה דיברו בעגה קנטונזית (ובייחוד בעגת ג'ואנגז'או). רק בראשית שנות ה-80 היגרו לאזור מהגרים ממרכז וצפון סין אשר דיברו מנדרינית. מרבית המהגרים בשנות ה-80 וה-90 הגיעו ממחוז פוג'יין ופוז'או ואלה מדברים בעגת פוז'או ובעגת מין).
אתרים בעלי חשיבות

מרבית תושבי צ'יינהטאון מתגוררים בבתי דירות צפופים, אשר מרביתם נבנו בראשית המאה ה-20. תנאי הדיור במבנים אלה קשים, בחלק מהדירות לא היו חדרי שירותים בעת שנבנו המבנים, וקומות שלמות חלקו חדר שירותים אחד. המהגרים הלא חוקיים מתגוררים בצפיפות רבה ובתנאים קשים במבנים אלה.
בשנות ה-70 נעשה ניסיון להקל על עומס המגורים בשכונה, ובין היתר נבנה פרויקט כיכר קונפוציוס בשנת 1976 אשר כלל מגדל מגורים שגובהו 44 קומות ובו דירות מסובסדות.
השכונה בנויה בצפיפות רבה ואין בה מבנים בעלי חשיבות ארכיטקטונית.
בשנת 1962 הוקמה בכיכר צ'טהאם אנדרטה לסגן בנג'מין ראלף קימלאו - המשמשת אנדרטת זיכרון ללוחמים אמריקאים ממוצא סיני שנהרגו במלחמת העולם השנייה.
שכונות סיניות נוספות בעיר ניו יורק

במהלך השנים, ועם עלייתם במעלה הסולם הסוציו אקונומי, היגרו משפחות מהגרים סיניות רבות אל מחוץ לצ'יינהטאון, אולם בתחילת הדרך המשיכו להתיישב בקהילות, ונוצרו שכונות סיניות נוספות, בין היתר בפלאשינג שברובע קווינס ובסאנסט פארק שברובע ברוקלין.
הערות שוליים

↑  צ'יינהטאון אז ועכשיו השוואת השתנות האוכלוסייה ומצב שכונות צ'יינהטאון במנהטן, בוסטון ופילדלפיה, במימון הAsian American Legal Defense and Educatio Fund מ-2010
| --- | --- |
בקרת זהויות :  NLI: 987007542503305171  GND: 4117858-0  LCCN: n97020484  SUDOC: 057532117  VIAF: 124506820   WorldCat (עם VIAF): 124506820 
מגדל המגורים המסובסדים בכיכר קונפוציוס
איב בסט

| --- | --- |

איב בסט, 2009
 לידה:  31 ביולי 1971 (בת 53) לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995 
 מקום לימודים:  האקדמיה המלכותית לאמנות הדרמה (1999)  לינקולן קולג'  Wycombe Abbey 
 פרסים והוקרה:  פרס עולם התיאטרון (2007)  פרס אוליבייה  פרס דרמה דסק לשחקנית הטובה ביותר במחזה 
 פרופיל ב-IMDb
 
אמילי "איב" בסט (באנגלית: Emily "Eve" Best; נולדה ב-31 ביולי 1971) היא שחקנית תיאטרון, קולנוע וטלוויזיה ובמאית אנגלייה. היא מוכרת מתפקידים כמו ד"ר או'הרה בסדרה "האחות ג'קי" של ערוץ שואוטיים (2009–2013), הגברת הראשונה דולי מדיסון בפרק ספיישל של הסדרה "American Experience", קלאופטרה במחזה אנטוניוס וקלאופטרה, מוניקה צ'טווין במיני-סדרה "The Honourable Woman" של ה-BBC, אנה קלייטון בסדרה "Stan Lee's Lucky Man" ופארה דאולינג בסדרה ״גורל: סאגת ווינקס״ של נטפליקס. עוד גילמה את דמותה של ווליס סימפסון בסרט "נאום המלך" משנת 2010.
ב-2005 זכתה בסט בפרס אוליבייה לשחקנית הטובה ביותר על הופעתה בתפקיד הדה במחזה "הדה גאבלר". ב-2007 שיחקה בהופעת בכורה בברודוויי בהפקה מחודשת של המחזה "A Moon for the Misbegotten", וזכתה על הופעתה בפרס דרמה דסק לשחקנית המצטיינת במחזה. כמו כן הייתה מועמדת על תפקידה לפרס טוני לשחקנית הטובה ביותר. ב-2008 הייתה מועמדת שוב לפרס טוני על הופעתה במחזה "הביתה". ב-2015 חזרה להופיע בברודוויי בהפקה מחודשת של המחזה "Old Times".
ביוגרפיה

בסט נולדה וגדלה בלדברוק גרוב (אנ') שבלונדון, בתם של עיתונאי ושל שחקנית. היא למדה בבית הספר לבנות וייקומב אבי ואחר כך בלינקולן קולג' באוניברסיטת אוקספורד. בין הופעותיה הראשונות היו עם להקת האופרה לילדים "W11 Opera" כשהייתה בת 9. בתקופת הלימודים באוקספורד הופיעה בהפקות של האגודה הדרמטית של אוניברסיטת אוקספורד, ושיחקה בפסטיבל אדינבורו. אחרי שסיימה את לימודי התואר הופיעה לראשונה באופן מקצועי בתפקיד ביאטריס במחזה "מהומה רבה על לא דבר" בתיאטרון סאות'ק פלייהאוס.
אחרי זמן מה שעבדה בתיאטרון שוליים בלונדון, נרשמה בסט לאקדמיה המלכותית לאמנות הדרמה (RADA). ב-1999 סיימה את הלימודים והופיעה במחזה "'Tis Pity She's a Whore" בתיאטרון "יאנג ויק". על הופעתה זכתה בפרס איבנינג סטנדרד ובפרס חוג המבקרים לשחקנית החדשה הטובה ביותר. היא אימצה לעצמה את השם של סבתה כשם במה מכיוון שהשם 'אמילי בסט' היה כבר רשום באיגוד השחקנים הבריטי (אנ').
בסט זכתה בפרס לורנס אוליבייה על משחקה בתפקיד הראשי במחזה "הדה גאבלר" והייתה מועמדת לפרס על הופעתה בתפקיד ג'וזי במחזה "A Moon For The Misbegotten" מאת יוג'ין או'ניל שהועלה בתיאטרון האולד ויק בלונדון.
בתחילת 2007 כיכבה במחזה "כטוב בעיניכם" בתיאטרון קרוסיבל בשפילד, שהוצג גם בתיאטרון סוואן בסטרטפורד, כחלק מעונת "כל היצירות" של הלהקה השייקספירית המלכותית. באותה שנה שיחקה בסט בברודוויי במחזה "A Moon For The Misbegotten" עליו הייתה מועמדת לפרס טוני לשחקנית הטובה ביותר במחזה.
בסט הופיעה במחזה "הביתה" מאת הרולד פינטר בתיאטרון קורט בניו יורק, לצדם של איאן מקשיין, ראול אספרזה (אנ') ומייקל מקין (אנ'). את ההצגה ביים דניאל סאליבן והיא רצה עד 13 באפריל 2008. בשנת 2011 גילמה שוב את דמותה של ביאטריס בהפקה שזכתה לשבחי הביקורת של המחזה "מהומה רבה על לא דבר" בתיאטרון שייקספיר גלוב, לצדו של צ'ארלס אדוארדס ששיחק בתפקיד בנדיקט. ב-2012 כיכבה בהפקה של האולד ויק של המחזה "הדוכסית ממאלפי". עבודת הבימוי הראשונה שלה הייתה ב-2013 במחזה "מקבת'" שהועלה בתיאטרון שייקספיר גלוב.
בטלוויזיה הופיעה בסט בין השאר בסדרות "החשוד העיקרי" (2006), "להעיר את המתים" (2004), "שקלטון" (2002) וב"חקירות המפקח לינלי" (2005).
בסט השתתפה בגרסה מוקלטת של "אונס לוקרטיה" מאת שייקספיר בתפקיד לוקרטיה. עוד כיכבה בדרמה רדיופונית של רדיו 4 של ה-BBC עיבוד לרומן "אמה".
בסט שיחקה בתפקיד ד"ר אלינור או'הרה בסדרת הקומדיה השחורה של ערוץ שואוטיים "האחות ג'קי" ששודרה לראשונה ביוני 2009. היא גילמה את דמותה של דוכסית וינדזור, ווליס סימפסון בסרט "נאום המלך" בכיכובם של קולין פירת' וג'פרי ראש.
עוד כיכבה בסט בתפקיד סאלי רייד, האישה האמריקאית הראשונה שטסה לחלל, בסרט הטלוויזיה הבריטי " הצ'לנג'ר" לצדו של ויליאם הרט. הסרט מגולל את סיפור ועדת החקירה הנשיאותית בראשות ויליאם רוג'רס שהוקמה לחקור את אירועי אסון מעבורת החלל צ'לנג'ר.
בקיץ 2014 שיחקה בסט בתפקיד קלאופטרה במחזה "אנטוניוס וקלאופטרה" בתיאטרון שייקספיר גלוב. ב-2015 הופיעה שוב בברודוויי במחזה "Old Times" מאת הרולד פינטר לצדם של קלייב אוון וקלי ריילי.
בשנת 2021 עלתה הסדרה "גורל: סאגת ווינX", בה היא גילמה את המנהלת דאולינג.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Brilliant! | נינה | סרט קצר |
| 2002 | שקלטון | Shackleton | אלינור שקלטון | סרט טלוויזיה |
| 2004 | הדייר | The Lodge | יוני | סרט קצר |
| 2010 | נאום המלך | The King's Speech | ווליס סימפסון |  |
| 2014 |  | Someone You Love | קייט |  |
| 2014 |  | Unity | קריינות | סרט דוקומנטרי |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 |  | The Bill | אן | בפרק "Beasts" |
| 2000 | חדר מיון | Casualty | אמבר הופ | בפרק "Seize the Night" |
| 2001 | עולמו של ה. ג'. ולס | The Infinite Worlds of H. G. Wells | אלן מקגילבריי | מיני-סדרה |
| 2004 | להעיר את המתים | Waking the Dead | נטשה בלום | בפרק "Shadowplay" |
| 2004 |  | Lie With Me | רוזלין טיילר | מיני-סדרה |
| 2005 | חקירות המפקח לינלי | The Inspector Lynley Mysteries | אמנדה גיבסון | בפרק "In Divine Proportion" |
| 2006 | החשוד העיקרי | Prime Suspect: The Final Act | לינדה פיליפס |  |
| 2006 |  | Vital Signs | שרה קרטרייט | סדרת טלוויזיה |
| 2009–2013, 2015 | האחות ג'קי | Nurse Jackie | ד"ר אלינור או'הרה | בעונות 1–5 דמות ראשית; אורחת בעונה 7 |
| 2010 |  | American Experience | דולי מדיסון | בפרק "Dolley Madison" |
| 2010 | קו אפל ודק | The Shadow Line | פטרה מיילר | מיני-סדרה |
| 2012 | ערים כל הלילה | Up All Night | איבון אנקנטו | בפרקים 18,20 |
| 2013 |  | The Challenger | סאלי רייד |  |
| 2014 | עולמות חדשים | New Worlds | אנג'ליקה פנשו | סדרת טלוויזיה (3 פרקים) |
| 2014 |  | The Honourable Woman | מוניקה צ'טווין | סדרת טלוויזיה (8 פרקים) |
| 2015 |  | Life in Squares | ונסה בל |  |
| 2016 |  | Stan Lee's Lucky Man | אנה קלייטון | סדרת טלוויזיה (עונות 1–2) |
| 2021 | גורל: סאגת ווינX | Fate: The Winx Saga | המנהלת דאולינג | סדרת טלוויזיה (6 פרקים) |
| 2022 | בית הדרקון | House of the Dragon | הנסיכה רייניס ולריון | סדרת טלוויזיה; 10 פרקים |
| 2023 | מרילנד | Maryland | רוזלין | מיני-סדרה |